bluuebunny/crossref_metadata_2025 huggingface dataset:
Πειραματικό πρότυπο αιμορραγικής καταπληξίας (shock) σε χοίρους
Authors: Μπονάτσος Βασίλειος
Published: September 2021

Τα λαζαροειδή μειώνουν την διάχυση της κυτταρικής μεμβράνης, μια διαδικασία η οποία θεωρητικά θα βοηθούσε στην μείωση του οξειδωτικού stress. Πρόκειται για στεροειδή μόρια στα οποία ο άνθρακας 21 του μορίου έχει αντικατασταθεί από μια αμινοομάδα παρουσιάζοντας έτσι την αντιφλεγμονώδη δράση των γλυκοκορτικοειδών χωρίς όμως τις ανεπιθύμητες ενέργειες αυτών. Διαθέτουν κυτταροπροστατευτικές ιδιότητες έναντι της σιδηροεξαρτώμενης λιπιδικής υπεροξείδωσης. Επιπρόσθετα στις αντιοξειδωτικές τους ιδιότητες, ενισχύουν την κυτταροπροστατευτική δράση τους αναστέλλοντας την απελευθέρωση αραχιδονικού οξέος, προάγοντας την μεμβρανική σταθεροποίηση, μειώνοντας την ενεργοποίηση των κυττάρων Kuppfer και ρυθμίζοντας προς τα κάτω την παραγωγή και απελευθέρωση κυτοκινών. Τα λαζαροειδή έχουν επίσης μελετηθεί εκτενώς σαν αντιοξειδωτικά μόρια in vitro και in vivo σε πολλά ζωικά πρότυπα και με διαφορετικούς τύπους προσβολής με αντικρουόμενα αποτελέσματα. Οι περισσότερες μελέτες έχουν καταδείξει θετική επίδραση των λαζαροειδών σε πειραματικά πρωτόκολλα αιμορραγικής καταπληξίας.Τα αντικρουόμενα αποτελέσματα των ήδη υφιστάμενων μελετών αντανακλούν τις διαφορές μεταξύ των πειραματικών ειδών, τον πειραματικό σχεδιασμό, τον χρόνο για τον οποίο η ισχαιμία και επαναιμάτωση προκαλείται, αν χρησιμοποιείται ολική ή μερική απόφραξη αγγείων, τη δοσολογία του λαζαροειδούς, και την ακριβή χρονική περίοδο που χορηγείται το λαζαροειδές.Σκοπός της παρούσης πειραματικής μελέτης είναι η δοκιμή του λαζαροειδούς U-74389G σε ζωικό πρότυπο χοίρου και συγκεκριμένα σε πρωτόκολλο αιμορραγικής καταπληξίας με επίκεντρο την μελέτη της δράσης του στο Ήπαρ. Διερευνήθηκε περαιτέρω ο ρόλος ενός ισχυρού αντιοξειδωτικού μορίου, όπως το U-74389G και καταλήξαμε στο συμπέρασμα ότι υπάρχει στατιστικά σημαντική σχέση με το MDA, TNF (μέτρηση στον ιστό), ενώ η παθολογοανατομική βαθμονόμηση των ομάδων του λαζαροειδούς παρουσίασε βελτίωση. H μελέτη μας ήταν η πρώτη πειραματική μελέτη σε χοίρους σε πρωτόκολλο αιμορραγικής καταπληξίας του λαζαροειδούς U-74389G που συστηματικά ερεύνησε την επίδρασή του σε ιστολογικό επίπεδο. Βασιζόμενοι στην στατιστικά σημαντική μείωση των επιπέδων TNF-a, στην μη στατιστικά σημαντική μείωση των επιπέδων MDA και στην επίσης στατιστικά σημαντική μείωση ορισμένων βιοχημικών παραμέτρων της ηπατικής λειτουργίας καθώς επίσης και σε ενδείξεις από την παθολογοανατομική εξέταση των τεμαχίων ήπατος μπορούμε να εκφράσουμε την άποψη ότι η μελέτη μας δείχνει ότι το λαζαροειδές U-74389G έχει πιθανή θετική επίδραση στην μέιωση της ηπατικής βλάβης.
Οι διαφημίσεις του Ε.Ο.Τ για την προώθηση της Ελλάδος ως χώρας τουριστικού προορισμού στις διεθνείς αγορές
Authors: Παπαδοπούλου Ήρα-Ηλιάνα
Published: September 2021

Κατανοώντας τον τουρισμό και τις υπηρεσίες του ως καταναλωτική πρακτική και αποδεχόμενοι ότι οι διαφημίσεις δεν αποτελούν αντανακλάσεις της πραγματικότητας αλλά κατασκευασμένα και νοηματοδοτημένα μηνύματα, η διατριβή διερευνά το περιεχόμενο των διαφημιστικών μηνυμάτων της Ελλάδας ως χώρας τουριστικού προορισμού και τα συμβολικά του νοήματα. Ειδικότερα, η διατριβή εξετάζει την ύπαρξη σημειολογικών «μύθων» στις διαφημίσεις του Ε.Ο.Τ κατά τα έτη 1991-2006 και την πιθανή επιρροή τους από το ιδεολογικό πεδίο του Ρομαντισμού. Με τη χρήση ενός συνδυαστικού μοντέλου ανάλυσης περιεχομένου και σημειωτικής διαπιστώθηκε ότι τα προορισμένα για διεθνείς αγορές (και συγκεκριμένα για αγγλόφωνα ακροατήρια) έντυπα και τηλεοπτικά διαφημιστικά μηνύματα του Ε.Ο.Τ είναι έμπλεα σημειωτικών μύθων με έμφαση στον «μεταφυσικό πλούτο» της χώρας & το αρχαίο παρελθόν ενώ απουσιάζουν ή είναι ιδιαίτερα περιορισμένες αναφορές για τον σύγχρονο πολιτισμό & τους κατοίκους.
Διερεύνηση της επίδρασης του βάθους αναισθησίας στην οξυγόνωση του εγκεφάλου κατά την διάρκεια μειζόνων επεμβάσεων κοιλίας
Authors: Σκαλιστήρα Μαρία
Published: September 2021

Σκοπός: Σε αυτή την προοπτική πιλοτική μελέτη εξεταστηκε το αποτελεσμα της αναισθησιας σε 2 βαθη, στην οξυγόνωση του εγκεφαλου.Μεθοδοι: 25 ασθενείς που υπεβληθησαν σε κοιλιακη επεμβαση και αναισθησία με sevofluarane διαχωρίστηκαν σε δυο ομάδες: Α με CSI 40-42 και Β με CSI 50-52. Μετρήθηκαν τα SjVO2 και rSO2 καθως και Po2, Glu, lactate στο σφαγιτιδικό αίμα σε διαφορες χρονικές περιόδουςΑποτελέσματα: το rSO2 δεν μεταβληθηκε στατιστικως σημαντικά σε καμία χρονική στιγμή μεταξυ των δυο ομάδων. Υπήρχε σημαντική μειωση του SjVO2 από την πρωτη στην δευτερη ωρα στην ομαδα Α και σημαντική αυξηση από την τριτη ωρα στην ανανηψη στην ομαδα Β. Δεν βρεθηκαν σημαντικές διαφορές στο σφαγιτιδικο PO2, Glu, Lactate μεταξυ των 2 ομάδων. Συμπερασμα: δεν υπηρχαν διαφορες στην εγκεφαλικη οξυγονωση μεταξυ δυο ομαδων με CSI 41 και 52.
Σχεδιασμός και σύνθεση υπερομοριακών δομών β, β΄- τρικαρβονυλο-ετεροκυκλικών συστημάτων
Authors: Στεφάνου Βαλεντίνα
Published: September 2021

Αντικείμενο της παρούσας διατριβής αποτέλεσε η κατασκευή υπερμοριακών και μεταλλο υπερμοριακών δομών. Για το σκοπό αυτό χρησιμοποιήθηκαν ως υποκαταστάτες κουμαρίνες και κινολινόνες , ετεροκυλκλικές ενώσεις που περιέχουν στο μόριό τους β, β΄ τρικαρβόνυλο σύστημα και αρωματικούς δακτυλίους, ώστε να είναι δυνατές διαμοριακές αλληλεπιδράεις που οδηγούν αυτοοργάνωση (self assembly) και επιπλέον, χάρη στο β, β΄ δικαρβόνυλο σύστημα να καθίσταται δυνατή η σύνδεσή τους με μεταλλικά ιόντα, δημιουργώντας έτσι τις δομικές μονάδες των μεταλλο υπερμορίων.Παρασκευάστηκαν επίσης νέες ετεροκυκλικές ενώσεις που περιέχουν β,β΄ τρικαρβόνυλο συστήματα, που τις καθιστούν δυνητικούς υποκαταστάτες για την κατασκευή υπερμορίων. Οι κουμαρίνες, οι κινολινόνες και τα παράγωγά τους παρουσιάζουν αξιοσημείωτες βιολογικές και φαρμακολογικές ιδιότητες και για το σκοπό αυτό μελετήθηκε η βιολογική δραστικότητα ορισμένων παραγώγων.Πραγματοποιήθηκαν ανακρυσταλλώσεις, διεξήχθησαν κρυσταλλογραφικές αναλύσεις και προσδιορίστηκαν οι χαρακτηριστικές αλληλεπιδράσεις που κατευθύνουν τις δομικές αυτές μονάδες σε υπερμοριακές και μεταλλουπερμοριακές δομές. Έγιναν παραθέσεις-συγκρίσεις των αποτελεσμάτων ελεύθερων και συμπλεγμένων υποκαταστατών, συμπλόκων του ίδιου υποκαταστάτη με διαφορετικά μέταλλα και συμπλόκων του ίδιου συστήματος μετάλλου υποκαταστάτη ανακρυσταλλωμένου σε διαφορετικό σύστημα διαλυτών όπου μόρια του διαλύτη λειτουργούν και εκείνα ως υποκαταστάτες επηρεάζοντας και καθορίζοντας ουσιαστικά την γεωμετρία του συμπλόκου που προκύπτει. Χάρη στη δομή τους τα υπερμόρια βρίσκουν πολλές εφαρμογές σε πολλά και διαφορετικά πεδία, από την αποθήκευση ενέργειας (energy storing/ corvertion), σε βιοδραστικά υλικά καθώς επίσης και στα self healing materials (αυτοϊούμενα υλικά). Βρίσκουν εφαρμογές στον τομέα της κατάλυσης, ως υλικά προσρόφησης - αποθήκευσης αερίων, ως μοριακοί ανιχνευτές, χημικοί αισθητήρες (chemosensors, fluorescence chemosensors), μεταλλοένζυμα ενώ ορισμένες υπερμοριακές δομές παρουσιάζουν μαγνητικές ιδιότητες. Οι δυνάμεις που ενώνουν τις δομικές μονάδες οδηγώντας σε υπερμοριακές δομές είναι φυσικά αποτέλεσμα των δομικών χαρακτηριστικών των συστατικών αυτών και έτσι επιλέγοντας συστατικά με συγκεκριμένα χαρακτηριστικά προκύπτουν υπερμοριακές δομές με ανάλογη δομή, (δηλαδή επιμέρους τμήματα και δυνάμεις που τα συγκρατούν ενωμένα), και κατ’ επέκταση ιδιότητες.
Ο ρόλος της διέγερσης των μιτοχονδριακών μυοκαρδιακών υποδοχέων βενζοδιαζεπίνης στο ΟΕΜ και τη βλάβη από επαναιμάτωση
Authors: Καπέλιος Χρήστος
Published: September 2021

Εισαγωγή: Η πρωτεΐνη αντιμετάθεσης της εξωτερικής μεμβράνης των μιτοχονδρίων έχει πρόσφατα αναγνωριστεί ως πιθανός θεραπευτικός στόχος για τον περιορισμό της μυοκαρδιακής βλάβης εξ επαναιματώσεως. Ένας συνδέτης του υποδοχέα αυτού, η 4-χλωροδιαζεπάμη (4-ΧΛΔ), αυξάνει τη μυοκαρδιακή αντίσταση στο οξειδωτικό στρες, ο ρόλος της, ωστόσο, στη διατήρηση της ακεραιότητας του ενδοθηλιακού κυττάρου και την ανάκαμψη της μυοκαρδιακής λειτουργίας μετά την ισχαιμία δεν έχει διερευνηθεί. Μελετήσαμε την επίδραση της 4-ΧΛΔ, χορηγούμενης κατά την έναρξη της επαναιμάτωσης, στη βαρύτητα της βλάβης της μικροκυκλοφορίας και στην ανάκαμψη της συστολικής λειτουργίας της καρδιάς σε πειραματικό μοντέλο ισχαιμίας/επαναιμάτωσης σε επίμυες.Μέθοδοι: Οξύ έμφραγμα του μυοκαρδίου προεκλήθη σε 32 επίμυες τύπου Wistar (βάρους 300-350 γραμμαρίων) μέσω απολίνωσης της μεσότητας της προσθίας κατιούσας στεφανιαίας αρτηρίας για 45 λεπτά, ακολουθούμενη από 1 ώρα επαναιμάτωσης. Πέντε λεπτά προ της επαναιμάτωσης τα ζώα τυχαιοποιούνταν να λάβουν ενδοστεφανιαία είτε 200 μL 4-ΧΛΔ (1%) ή 200 μL εικονικού φαρμάκου. Στο τέλος της επαναιμάτωσης, τα πειραματόζωα τυχαιοποιούνταν εκ νέου (1:1 σε κάθε ομάδα) είτε στη μέτρηση της έκτασης του φαινομένου μη επαναρροής (ΕΦΜ) και της υπό κίνδυνο περιοχής (ΥΚΠ) με πλανημέτηρη [οξύ πρωτόκολλο] είτε σε υπερηχωγραφική μελέτη στις 2 και 60 ημέρες μετά την παρέμβαση και πλανημέτρηση για μέτρηση της έκτασης του εμφράγματος [χρόνιο πρωτόκολλο].Αποτελέσματα: Παρότι η ΥΚΠ δε διέφερε σημαντικά μεταξύ των 2 ομάδων στο οξύ πρωτόκολλο (22,7±6.3% έναντι 21,4±6,3%, p=0,695 για την 4-ΧΛΔ και το εικονικό φάρμακο, αντίστοιχα), υπήρξε σημαντική ελάττωση της ΕΦΜ στην ομάδα 4-ΧΛΔ (15,1 ± 5.6% της ΥΚΠ έναντι 23,5 ± 8,3% στην ομάδα ελέγχου, p=0,034).Ο τελοδιαστολικός (ΤΔΟ) και τελοσυστολικός (ΤΣΟ) όγκοι δε διέφεραν μεταξύ των δυο ομάδων στις 2 ημέρες μετά το ΟΕΜ, ενώ το κλάσμα εξωθήσεως ήταν σημαντικά υψηλότερο στην ομάδα 4-ΧΛΔ (58 ± 9% έναντι 45 ± 8%, p=0,03). Στον υπέρηχο των 60 ημερών, οι καρδιακοί όγκοι ήταν σημαντικά μεγαλύτεροι στην ομάδα ελέγχου σε σχέση με την ομάδα 4-ΧΛΔ (ΤΔΟ: 432 ± 102ml έναντι 273 ± 120ml, p=0,045, ΤΣΟ: 198 ± 98ml έναντι 95 ± 45ml, p=0,003). Η συστολική λειτουργία της αριστερής κοιλίας ανέκαμψε και στις δύο ομάδες, αλλά παρέμεινε σημαντικά υψηλότερη στην ομάδα της 4-ΧΛΔ (66 ± 8% έναντι 49 ± 11%, p=0,018). Τα αποτελέσματα της πλανημέτρησης στις 60 ημέρες ανέδειξαν σημαντικά ελαττωμένη έκταση εμφράγματος στα ζώα που έλαβαν 4-ΧΛΔ σε σχέση με τα ζώα της ομάδας ελέγχου (ομάδα 4-ΧΛΔ: 11,4 ± 4,1 % της ΑΚ έναντι ομάδας ελέγχου: 17,3 ± 2,5 % της ΑΚ, p=0,025).Συμπεράσματα: Σε πειραματικό μοντέλο ισχαιμίας/επαναιμάτωσης σε επίμυες, η ενδοστεφανιαία χορήγηση 4-ΧΛΔ κατά την έναρξη της επαναιμάτωσης ελαττώνει τη βλάβη της μικροκυκλοφορίας, οδηγεί σε πρώιμη και παρατεταμένη ανάκαμψη της συστολικής λειτουργίας και περιορίζει την έκατση του εμφράγματος της αριστερής κοιλίας.
Differentiated instruction for the teaching of english in the greek state school
Authors: Μαυρουδή Αναστασία
Published: September 2021

Σύμφωνα με τις αρχές της διαφοροποιημένης εκπαίδευσης, ο δάσκαλος θα πρέπει να λαμβάνει υπόψη του τις ιδιαιτερότητες και τα ενδιαφέροντα των μαθητών του και να προσαρμόζει τη διδασκαλία του στις ανάγκες τους και στα μοναδικά χαρακτηριστικά τους. Η ολοένα αυξανόμενη διαφοροποίηση των μαθητικών πληθυσμών τα τελευταία χρόνια θα μπορούσε έτσι να αντιμετωπιστεί αποτελεσματικά, με σεβασμό προς τα ενδιαφέροντα, τις ανάγκες και τα ιδιαίτερα ταλέντα του κάθε μαθητή, μεγιστοποιώντας τις μαθησιακές ευκαιρίες για όλους. Η διερεύνηση των στάσεων των καθηγητών της Αγγλικής γλώσσας που εργάζονται στο Ελληνικό δημόσιο σχολείο απέναντι στη διαφοροποιημένη εκπαίδευση αποτελεί το στόχο της διατριβής αυτής. Επιπλέον, η διατριβή επιχειρεί να διακρίνει το βαθμό και τους τρόπους με τους οποίους η διαφοροποιημένη εκπαίδευση έχει επηρεάσει τη διδακτική πρακτική των καθηγητών στο Ελληνικό δημόσιο σχολείο. Η συλλογή ερευνητικών δεδομένων για την παρούσα διατριβή πραγματοποιήθηκε τόσο με ποιοτικές όσο και ποσοτικές μεθόδους. Αρχικά, διανεμήθηκε ερωτηματολόγιο με σκοπό να εκμαιεύσει τις αντιλήψεις των καθηγητών ως προς τη διαφοροποιημένη εκπαίδευση. Το ερωτηματολόγιο συμπληρώθηκε από 149 καθηγητές Αγγλικής σε δημόσια δημοτικά σχολεία στην περιοχή της Κεντρικής Μακεδονίας. Στη συνέχεια, πραγματοποιήθηκαν παρακολουθήσεις μαθημάτων δέκα καθηγητών Αγγλικής που εργάζονται σε δημόσια δημοτικά σχολεία της πόλης της Θεσσαλονίκης. Κατόπιν, οι δέκα αυτοί καθηγητές παραχώρησαν συνέντευξη με θέμα τις απόψεις τους σχετικά με τη διαφοροποιημένη εκπαίδευση και την εφαρμογή της στη σχολική τάξη. Τα ευρήματα υποδεικνύουν ότι οι καθηγητές Αγγλικής στην Α/βάθμια Εκπαίδευση έχουν πλήρη επίγνωση της ανομοιογένειας των μαθητικών πληθυσμών κι είναι θετικά διακείμενοι απέναντι στη διαφοροποιημένη εκπαίδευση. Επιπλέον, έχουν ενσωματώσει ορισμένες τεχνικές διαφοροποιημένης μάθησης στη διδασκαλία τους (π.χ. εργασία σε ζεύγη/ομάδες, κτλ.). Αντίθετα, άλλες στρατηγικές, ειδικά όσες απαιτούν περισσότερο χρόνο και προετοιμασία από τους διδάσκοντες, αποτελούν λιγότερο δημοφιλείς επιλογές (π.χ. παραγωγή διαφοροποιημένου υλικού για την αξιολόγηση των μαθητών, συμβόλαια μάθησης, κτλ.). Επίσης, τα ευρήματα δείχνουν ότι αρκετοί καθηγητές έχουν σχηματίσει ασαφή ή ανακριβή εικόνα των αρχών της διαφοροποιημένης εκπαίδευσης (π.χ. σε σχέση με το ρόλο του δασκάλου στη διαφοροποιημένη τάξη). Συμπερασματικά, μπορεί να ειπωθεί ότι η πλήρης εφαρμογή της διαφοροποιημένης εκπαίδευσης στο Ελληνικό δημόσιο σχολείο δεν έχει επιτευχθεί ακόμη. Επιπλέον, βρέθηκε ότι τα ιδιαίτερα χαρακτηριστικά των καθηγητών (π.χ. ηλικία, διδακτική εμπειρία, τυπικά προσόντα) επηρεάζουν σημαντικά τη στάση τους απέναντι στη διαφοροποιημένη εκπαίδευση και την επιλογή διαφοροποιημένων στρατηγικών. Οι παράγοντες αυτοί πρέπει να ληφθούν υπόψη στο σχεδιασμό κατάλληλων επιμορφωτικών προγραμμάτων πάνω στις αρχές και τις τεχνικές της διαφοροποιημένης εκπαίδευσης.
Performing cancer
Authors: Ντάκαρη Βιργινία
Published: September 2021

Η διδακτορική αυτή διατριβή επιχειρεί να δημιουργήσει ένα φιλοσοφικό/θεωρητικό/αναλυτικό πλαίσιο για την αισθητική θεώρηση της ασθένειας στην περφόρμανς—πιο συγκεκριμένα, της μη παραστασιμότητας του καρκίνου—και το αίσθημα του Υψηλού (sublime) που προκαλεί στους θεατές. Η σύγχρονη μεταδραματική, διαμεσική περφόρμανς προσφέρει γόνιμο έδαφος για αναζητήσεις αυτού του είδους. Το κυρίαρχο πολιτισμικό/γεωγραφικό περιβάλλον μέσα στο οποίο ερευνώνται οι εν λόγω περιπτώσεις ορίζεται ως Αμερικανικό/Ευρωπαϊκό και η ιστορική περίοδος κυμαίνεται μεταξύ της δεκαετίας του ’70 και σήμερα. Αποδομώντας τη διατύπωση της Αμερικανίδας κριτικού Σούζαν Σόνταγκ ότι ο καρκίνος δεν δύναται να αποδοθεί μέσω της τέχνης, που χρονολογείται στη δεκαετία του ’70 και υπό τη σκιά της δικής της εμπειρίας με την ασθένεια, οι πάσχοντες περφόρμερ επιχειρούν να εξορύξουν ένα αισθητικό ιδίωμα του μη παραστάσιμου μέσα από την επιτέλεση του καρκίνου (τους). Στόχος τους είναι: α) να υπερβούν την αδυναμία έκφρασης του βιώματος του καρκίνου και της μυθολογίας γύρω από αυτόν, που παρατηρείται στη δυτική κουλτούρα, β) να ανατρέψουν τη συστηματική υποβάθμιση της υπαρκτής ανίατης ασθένειας ως θεματική στην παραγωγή υψηλής τέχνης, όπως έχει παρατηρηθεί κατά καιρούς σε διάλογους μεταξύ κριτικών, γ) να αναθεωρήσουν τις κοινωνικές αντιλήψεις γύρω από τον καρκίνο, και, εν τέλει, δ) να καλλιεργήσουν επουλωτικούς δεσμούς μεταξύ των ανθρώπων μέσω της ανυψωτικής επίδρασης της περφόρμανς.
Οι συμβάσεις προμηθειών των ελληνικών ενόπλων δυνάμεων κατά το διεθνές, το ευρωπαϊκό και το ελληνικό οικονομικό δίκαιο
Authors: Γκιώνης Χρίστος
Published: September 2021

Βασικός σκοπός της παρούσας διατριβής είναι η αξιολόγηση της επίδρασης τηςκείμενης νομοθεσίας στο πεδίο των συμβάσεων προμηθειών των Ενόπλων Δυνάμεων.Μεθοδολογικά, διενεργείται, κατά περίπτωση, αρχειακή έρευνα ή στατιστική επεξεργασία. Γιατον μη στρατιωτικό εξοπλισμό, υφίστανται ανάγκες προς κάλυψη, που αφορούν σε στοιχείαόπως η τήρηση των βασικών Αρχών των προμηθειών και η ενδυνάμωση των ένδικων μέσων,ενώ για τον στρατιωτικό εξοπλισμό, οι ανάγκες παραμένουν ίδιες αλλά με παραλλαγές. Σεδιεθνές επίπεδο, οι ρυθμίσεις για τον μη στρατιωτικό εξοπλισμό είναι υποτυπώδεις καιαπουσιάζουν προβλέψεις για τον στρατιωτικό εξοπλισμό. Οι περισσότερες ανάγκες πουαναφέρονται στον μη στρατιωτικό εξοπλισμό ικανοποιούνται ελάχιστα και σχεδόν όλες οισχετικές με τον στρατιωτικό εξοπλισμό δεν καλύπτονται καθόλου. Βασική πρόταση αποτελεί ηπεραιτέρω επικαιροποίηση της ΣΔΣ. Σε ευρωπαϊκό επίπεδο, κύριο ζήτημα αποτελούν οιεκτεταμένες εξαιρέσεις περί ανάθεσης συμβάσεων για θέματα άμυνας και ασφάλειας. Οιπερισσότερες ανάγκες που αναφέρονται στον μη στρατιωτικό εξοπλισμό ικανοποιούνταιεπαρκώς τηρουμένων των αναλογιών και σχεδόν όλες οι σχετικές με τον στρατιωτικόεξοπλισμό οριακά. Κατά βάση, προτείνεται ομοσπονδοποιημένη πολιτική από την ΕΕ. Σεεθνικό επίπεδο, βασική είναι η έλλειψη νομοθετικού πλαισίου που να καθορίζει επακριβώς τιςδιαγωνιστικές διαδικασίες για την παροχή υπηρεσιών. Οι περισσότερες ανάγκες που αναφέρονται στον μη στρατιωτικό εξοπλισμό και σχεδόν όλες οι σχετικές με τον στρατιωτικόεξοπλισμό ικανοποιούνται οριακά. Ανάμεσα στις προτάσεις βελτιώσεων, ξεχωρίζουν ηεισαγωγή περισσότερων προβλέψεων για την προστασία του περιβάλλοντος, η αναβάθμιση τηςλειτουργίας των δικαστηρίων, η επέκταση της εφαρμογής των ηλεκτρονικών προμηθειών, ηλειτουργία Ενιαίας Αρχής Προμηθειών Ενόπλων Δυνάμεων και η ενίσχυση της εγχώριαςβιομηχανίας. Γενικά, τα σχετικά αποτελέσματα διαμορφώνονται από την παράλληλη επίδρασητου έθνους – κράτους ως βασικού πυλώνα του Διεθνούς Συστήματος, των διεθνών θεσμών ωςμη εντελώς ανεξάρτητων και της παγκοσμιοποίησης. Σε ένα τέτοιο περιβάλλον, υφίσταται ηδυνατότητα χρήσης συμβάσεων για την απρόσκοπτη διενέργεια προμηθειών από τις ΕΔ, αλλάείναι αδύνατη η ρύθμιση των προμηθειών αποκλειστικά με συμβάσεις. Η χρήση τωνσυμβάσεων προμηθειών των ΕΔ αποτελεί ένα ισχυρότατο εργαλείο πολιτικής, ακόμα και γιατα λιγότερο ισχυρά κράτη. Αυτό δεν μοιάζει να έχει μακρινό ορίζοντα και, ως εκ τούτου, τοσχετικό πολιτικό πλεονέκτημα πρέπει να γίνει άμεσα εκμεταλλεύσιμο από τουςενδιαφερόμενους δια των εθνικών νομοθεσιών. Για το εγγύς μέλλον, η πρόοδος σε κάθεεπίπεδο αναμένεται να είναι ελάχιστη και η Ελλάδα, για τη λήψη των συναφών αποφάσεων,οφείλει να υιοθετήσει τη ρεαλιστική σχολή σκέψης.
Μεταβολισμός και άσκηση
Authors: Σακέλλιου Αλεξάνδρα
Published: September 2021

Η Ν ακετυλο-κυστείνη (NAC) είναι ένα αντιοξειδωτικό συμπλήρωμα που χρησιμοποιήθηκε για να διερευνήσει εάν η ενεργοποίηση του ανοσοποιητικού συστήματος που ακολουθεί τη φλεγμονή που επάγεται μέσω της άσκησης είναι οξειδοαναγωγικά εξαρτώμενη. Σε μια διασταυρούμενη, διπλή, τυφλή μελέτη επαναλαμβανόμενων μετρήσεων, 10 υγιείς άρρενες εθελοντές μετά το πέρας του πρωτόκολλου μυϊκής καταστροφής (300 έκκεντρες επαναλήψεις) έλαβαν N-ακετυλοκυστείνη (NAC) ή Placebo για οκτώ συνεχόμενες ημέρες. Οι μετρήσεις αίματος και μυϊκής απόδοσης πραγματοποιήθηκαν πριν την άσκηση, αμέσως μετά και καθημερινά κατά το στάδιο της ανάρρωσης. Η χορήγηση NAC στο στάδιο της ανάρρωσης ελάττωσε τη μείωση της γλουταθειόνης στα ερυθρά αιμοσφαίρια και την αύξηση στο πλάσμα των πρωτεινικών καρβονυλίων, της συνολικής αντιοξειδωτικής ικανότητας (TAC), της οξειδωμένης μορφής της γλουταθειόνης (GSSG), τις αντιδραστικές ουσίες του θεοβαρβιτουρικού οξέως (TBARS) και τη δραστικότητα της καταλάσης, μεταβάλλοντας έτσι την οξειδοαναγωγική κατάσταση. Επιπλέον, η χρήση της ΝAC μείωσε τη μυϊκή καταστροφή, την άνοδο των λευκών αιμοσφαιρίων και των ουδετερόφιλων, καθώς και των δεικτών φλεγμονής (μυϊκή δύναμη, κρεατινική κινάση, CRP, προ-φλεγμονώδεις κυτοκίνες, μόρια προσκόλλησης). Οι μετρήσεις των υποπληθυσμών του ανοσοποιητικού συστήματος, όπως καθορίστηκαν από την κυτταρομετρία ροής, απέδειξαν ότι η χορήγηση της NAC εξασθένησε την αύξηση των ολικών μακροφάγων, των HLA+ macrophages και των 11B+ macrophages και ανέστειλε τη θετική ρύθμιση των Β λεμφοκυττάρων. Τέλος, οι φυσικοί φονείς μειώθηκαν μόνο στη συνθήκη Placebo και μόνο αμέσως μετά την άσκηση. Τα αποτελέσματα αυτά καταδεικνύουν ότι η χορήγηση του αντιοξειδωτικού συμπληρώματος N-ακετυλοκυστείνη (NAC) εξασθένησε την κινητοποίηση των κυττάρων του ανοσοποιητικού στη φλεγμονή που προκλήθηκε μετά από άσκηση, αποδεικνύοντας ότι η ενεργοποίηση του πιθανά υπόκειται σε οξειδοαναγωγική ρύθμιση.
Development and study of novel nano-structured hybrid materials based on carbon
Authors: Ρώσσος Ανδρέας
Published: September 2021

Ένας τομέας της επιστήμης των μοντέρνων υλικών που έχει αιχμαλωτίσει το επιστημονικό ενδιαφέρον την τελευταία δεκαετία είναι τα χαμηλοδιάστατα συστήματα, κυρίως εξαιτίας των φυσικών, χημικών και βιολογικών τους ιδιοτήτων, οι οποίες είναι μακράν διαφορετικές από αυτές των αντίστοιχων bulk υλικών. Με τη χρήση ‘bottom-up’ συνθετικών μεθόδων είναι εφικτός ο έλεγχος των προϊόντων στη νανοκλίμακα, στοχεύοντας ταυτόχρονα στην παραγωγή καινοτόμων υβριδικών νανο-υλικών. Σ’ αυτή την κατεύθυνση, το κύριο αντικείμενο της διατριβής αυτής ήταν ο σχεδιασμός, η ανάπτυξη, ο χαρακτηρισμός και η μελέτη καινοτόμων χαμηλοδιάστατων υβριδικών υλικών βασισμένων στον άνθρακα. Νανοσωλήνες άνθρακα με ενσωματωμένα υπεραγώγιμα νανοκαλώδια κασσιτέρου και κασσιτέρου-μολύβδου καθώς και μαγνητικές νανοράβδοɩ μαγγανίου-βισμουθίου σχηματίστηκαν με χρήση της συμβατικής τεχνικής της καταλυτικής χημικής εναπόθεσης ατμών. Τα προϊόντα χαρακτηρίστηκαν με ένα συνδυασμό αναλυτικών τεχνικών όπως XRD, φασματοσκοπίες Raman και Mössbauer, DTA/TG, TEM, SEM και SQUID. Επιπρόσθετα, παράχθηκε ένας νέος τύπος οξειδίου του γραφενίου χρησιμοποιώντας για πρώτη φορά ως πρώτη ύλη ‘Kish’ γραφίτη και συντέθηκαν μονομοριακά υμένια υψηλής ποιότητας με τη χρήση της τεχνικής Langmuir-Blodgett. Το παραχθέν οξείδιο του γραφενίου διερευνήθηκε με χρήση XRD, φασματοσκοπίες Raman και FT-IR ενώ τα σχηματισθέντα λεπτά υμένια μελετήθηκαν με μικροσκοπία TEM. Τέλος, ένα νέο χαμηλοδιάστατο Prussian Blue Analogue παράχθηκε μέσω μιας ελεγχόμενης επιφανειακής αντίδρασης και με τη χρήση της επονομαζόμενης ‘αντεστραμμένης’ τεχνικής Langmuir-Blodgett. Η επιτυχία της αντίδρασης επιβεβαιώθηκε μέσω φασματοσκοπίας XPS και των αποτελεσμάτων HRTEM/EDX/SAED. Τα ληφθέντα τελικά υβριδικά υλικά αναμένεται να παρουσιάζουν ευρύ πεδίο εφαρμογών σε διάφορα πεδία, όπως ηλεκτρονική, αποθήκευση αερίων, φαρμακευτική, κατάλυση και νανο-αισθητήρες.
Προγνωστική σημασία της ογκομετρίας του δεξιού και του αριστερού κόλπου στην εμφάνιση κολπικής μαρμαρυγής
Authors: Γιαλέρνιος Θεόδωρος
Published: September 2021

ΣτόχοςΗ διάταση του αριστερού κόλπου θεωρείται δείκτης που αντανακλά το ηλεκτροφυσιολογικό φορτίο του μυοκαρδίου σε σχέση με την ίνωση ή τη διασπορά ανερεθιστότητας. Επιπροσθέτως, η σημασία του όγκου του αριστερού κόλπου, έχει αναγνωριστεί ως σημαντικός δείκτης εμφάνισης και εγκατάστασης κολπικής μαρμαρυγής. Αντιθέτως η σχετική σημασία του δεξιού κόλπου αγνοείται ή υποβαθμίζεται. Ο στόχος αυτής της μελέτης είναι να διερευνήσει την συμβολή της διάτασης του αριστερού αλλά και του δεξιού κόλπου στην μετεγχειρητική εμφάνιση κολπικής μαρμαρυγής.ΜέθοδοςΣτη μελέτη συμμετείχαν 149 ασθενείς με μέση ηλικία 64.12 και φύλλου - 101 άνδρες και 48 γυναίκες - σε φλεβοκομβικό ρυθμό που εισήχθησαν για αορτοστεφανιαία παράκαμψη ή αντικατάσταση καρδιακής βαλβίδας. Όλοι οι ασθενείς εξετάστηκαν υπερηχοκαρδιογραφικά και καταγράφηκε ο όγκος του αριστερού (LAV-max) και του δεξιού κόλπου (RAV-max) μέσω της τροποποιημένης μεθόδου Simpson στην κορυφαία προβολή. Έγινε παρακολούθηση των ασθενών για επτά μέρες μετεγχειρητικά για καταγραφή επεισοδίων κολπικής μαρμαρυγής. Τα δημογραφικά, κλινικά και διεγχειρητικά δεδομένα των ασθενών καταγράφηκαν σε βάση δεδομένων για να γίνει η στατιστική ανάλυση.Αποτελέσματα40/149 ασθενείς (27%) εμφάνισαν κολπική μαρμαρυγή μετεγχειρητικά (Ομάδα Β) ενώ 109/149 ασθενείς (73%) παρέμειναν σε φλεβοκομβικό ρυθμό (Ομάδα Α). Οι όγκοι τόσο του δεξιού όσο και του αριστερού κόλπου ήταν στατιστικώς σημαντικά μεγαλύτεροι στην ομάδα Β έναντι της ομάδος Α (RAV- max: 47.09± 20.21 εν. 32.81± 11.52ml p=0.001, LAVmax: 85.83±36.18 εν. 59.70±21.48 p<0.0001 αντίστοιχα.) Έπειτα από πολυπαραγοντική λογαριθμιστική παλινδρόμηση με διόρθωση ως προς πλήθος συγχυτικών παραγόντων όπως το φύλο, η ηλικία, η διάρκεια και το είδος του χειρουργείου αναδείχθησαν ως ανεξάρτητοι προγνωστικοί παράγοντες κολπικής μαρμαρυγής ο όγκος του δεξιού κόλπου (ΟR: 1,050;ΔΕ: 1,010-1,091; p=0.015), ο όγκος του αριστερού κόλπου (OR: 1,021; ΔΕ:1,0005-1,042; p=0.044) η ηλικία (OR: 1,086; ΔΕ:1,009-1,169; p=0.027) και το γυναικείο φύλο (OR: 3,420; ΔΕ:1,351-8.651; p=0.009 για αντικατάσταση βαλβίδας). Μετά από σχεδιασμό καμπυλών ROC ανεδείχθη η υπεροχή της προγνωστικής αξίας της διάτασης του δεξιού κόλπου έναντι του αριστερού (ROC gold compare p=0.04).ΣυμπεράσματαΤα αποτελέσματά μας καταδεικνύουν την ισχυρή και ανεξάρτητη προγνωστική ικανότητα της διάτασης του δεξιού και αριστερού κόλπου, στην μετεγχειρητική εμφάνιση κολπικής μαρμαρυγής με καθ’ υπεροχή εκείνη του δεξιού. Διάφορα ηλεκτροφυσιολογικά και μεταβολικά χαρακτηριστικά του δεξιού κόλπου προσφέρουν ένα πιο επιρρεπές αρρυθμιογόνο υπόβαθρο για την εμφάνιση κολπικής μαρμαρυγής.
Study and design of analog to digital and digital to analog converters
Authors: Μούντριχας Λάμπρος
Published: September 2021

Καθώς η τεχνολογία οδηγείται στην πλήρη ψηφιοποίηση της πληροφορίας οι μετατροπείς αναλογικών σημάτων σε ψηφιακά και το αντίστροφο βρίσκονται στο επίκεντρο. Η συνεχής ζήτηση για μετατροπείς μεγαλύτερης διακριτικής ικανότητας και ακρίβειας, για αύξηση του ρυθμού μετατροπής και συγχρόνως για την μείωση της κατανάλωσης κάνουν την μελέτη αυτών των κυκλωμάτων επιτακτική.Στην διατριβή αυτή, παρουσιάζεται μια τεχνική για μετατροπείς αναλογικού σήματος σε ψηφιακό αρχιτεκτονικής κατανεμημένης δειγματοληψίας (distributed sampling) που προσφέρει εκτός της δειγματοληψίας μείωση της τάσης εκτροπής (offset). Επειδή αυτή η τεχνική μειώνει το offset της πρώτης βαθμίδας της αλυσίδας του μετατροπέα, προσφέρει την δυνατότητα χρήσης μικρότερων τρανζίστορ και συνεπώς μειώνει την χωρητικότητα εισόδου κάνοντας ευκολότερη την σύνδεση του μετατροπέα με τις προηγούμενες βαθμίδες. Παρουσιάζεται ένας μετατροπέας αναλογικού σήματος σε ψηφιακό βασισμένος σε αυτή την τεχνική.Επιπλέον, παρουσιάζονται δυο προσαρμοζόμενοι μετατροπείς. Ένας μετατροπέας αναλογικού σήματος σε ψηφιακό τύπου διαδοχικών προσεγγίσεων (successive approximation) που καταλαμβάνει περίπου την μισή επιφάνεια σε σχέση με ένα τυπικό μετατροπέα του ιδίου τύπου και ένας μετατροπέας αναλογικού σήματος σε ψηφιακό τύπου διπλής κλήσης που προσφέρει μεγάλη ακρίβεια μετατροπής. Παρουσιάζεται ακόμα ένας απομονωτής εισόδου μεγάλου δυναμικού εύρους εισόδου, κατάλληλος για μετατροπείς σίγμα−δέλτα (sigma-delta) συνεχούς χρόνου, που προσφέρει παρεμφερή χαρακτηριστικά με έναν ενισχυτή chopping χωρίς να κάνει χρήση χαμηλοπερατού φίλτρου εξόδου, μειώνοντας την επιφάνεια ολοκλήρωσης.Τέλος παρουσιάζεται η σχεδίαση ενός υψίσυχνου μετατροπέα ψηφιακού σήματος σε αναλογικό τύπου μεταγωγής ρευμάτων (current-steering) υψηλής γραμμικότητας βασισμένος σε μαθηματική ανάλυση που οδήγησε στον καθορισμό εξίσωσης που βοηθά στον καθορισμό τον προδιαγραφών βασικών κυκλωμάτων.
Θερμομηχανική συμπεριφορά προηγμένων υλικών
Authors: Νικολαράκης Αντώνιος
Published: September 2021

Σε πολλές κατασκευές όπου τα δομικά μέλη υποβάλλονται σε έντονες θερμομηχανικές καταπονήσεις, απαιτείται η χρήση σύνθετων υλικών. Ωστόσο, η ασυνέχεια των θερμομηχανικών ιδιοτήτων που υπάρχει στη διεπιφάνεια μεταξύ των διαφορετικών υλικών ενός συμβατικού σύνθετου υλικού συχνά οδηγεί σε τοπική συγκέντρωση τάσεων. Μία πιθανή λύση στο ανωτέρω πρόβλημα είναι η χρήση υλικών διαβαθμισμένων ιδιοτήτων (functionally graded materials – FGMs), τα οποία είναι προηγμένα υλικά που χαρακτηρίζονται από τη μεταβολή των ιδιοτήτων τους με συνεχή τρόπο. Αντικείμενο της παρούσας διατριβής είναι η αριθμητική μελέτη των μεταβατικών πεδίων της μετατόπισης, της θερμοκρασίας και της τάσης που αναπτύσσονται σε μία λωρίδα διαβαθμισμένων ιδιοτήτων, η οποία υποβάλλεται σε συνθήκες θερμικού σοκ (thermal shock conditions). Στη γενική περίπτωση η λωρίδα αποτελείται από τρεις στρώσεις: η ανώτερη και η κατώτερη στρώση αποτελούνται από κεραμικό και μεταλλικό υλικό αντίστοιχα, ενώ ανάμεσά τους παρεμβάλλεται μία ενδιάμεση στρώση από προηγμένο υλικό διαβαθμισμένων ιδιοτήτων. Σε αυτή τη λωρίδα, η στρώση του κεραμικού υλικού και η FGM στρώση αποτελούν την επικάλυψη θερμικής προστασίας (TBC) της στρώσης του μεταλλικού υλικού. Αρχικά, η ανάλυση γίνεται στα πλαίσια της ενοποιημένης θεωρίας γενικευμένης θερμοελαστικότητας των Bagri και Eslami, ενώ στη συνέχεια χρησιμοποιείται η κλασική συζευγμένη θερμοελαστικότητα με θερμοκρασιακά-εξαρτώμενες ιδιότητες υλικών (temperature-dependent properties). Σε περιπτώσεις απότομων θερμοκρασιακών μεταβολών, τα αποτελέσματα της γενικευμένης θερμοελαστικότητας ενδέχεται να είναι σημαντικά. Επιπλέον, σε συνθήκες μεγάλων θερμοκρασιακών μεταβολών ο συνυπολογισμός της επίδρασης της θερμοκρασίας στις ιδιότητες των υλικών οδηγεί σε πιο ρεαλιστικές αναλύσεις. Για την υπολογιστική ανάλυση των εφαρμογών αναπτύχθηκε κώδικας πεπερασμένων στοιχείων σε περιβάλλον Matlab, όπου για τη χρονική ολοκλήρωση χρησιμοποιείται η μέθοδος Newmark. Τα αποτελέσματα του κώδικα ελέγχθηκαν με βάση αναλυτικές λύσεις που υπάρχουν διαθέσιμες στη βιβλιογραφία. Επίσης, η εκτίμηση των μακροσκοπικών ιδιοτήτων στην FGM στρώση βασίζεται στο μοντέλο Voigt, όπου για το κατ' όγκο ποσοστό του μεταλλικού υλικού εξετάζονται η σιγμοειδής κατανομή (sigmoid law) και η κατανομή εκθετικού νόμου (power law) με παράμετρο p. Στόχος των εφαρμογών που παρουσιάζονται είναι καταρχήν η εύρεση της βέλτιστης κατανομής του ποσοστού των υλικών μέσα στο TBC, η οποία ελαχιστοποιεί τις αναπτυσσόμενες τάσεις κοντά στις διεπιφάνειες ανάμεσα στις στρώσεις, εξασφαλίζοντας παράλληλα την απαιτούμενη θερμική προστασία που προσφέρεται στην κατώτερη στρώση του μεταλλικού υλικού.
Η διαδικασία της μάθησης στην εξ αποστάσεως επιμόρφωση των εκπαιδευτικών της δευτεροβάθμιας εκπαίδευσης
Authors: Παναγιωτίδου Αναστασία
Published: September 2021

Στην παρούσα μελέτη συνθέτουμε και αξιολογούμε το μεθοδολογικό πλαίσιο, βάσει του οποίου μπορεί να γίνει ο σχεδιασμός και η ανάπτυξη της διαδικτυακής επιμόρφωσης των εκπαιδευτικών δευτεροβάθμιας εκπαίδευσης σε περιβάλλοντα εξ αποστάσεως εκπαίδευσης. Στην έρευνα συμμετείχαν 239 εκπαιδευτικοί της δευτεροβάθμιας εκπαίδευσης οι οποίοι επιλέχθηκαν με την τεχνική της θεωρητικής δειγματοληψίας. Τα αποτελέσματα επιβεβαίωσαν τις ερευνητικές υποθέσεις σύμφωνα με τις οποίες ένα περιβάλλον εξ αποστάσεως εκπαίδευσης εκπαιδευτικών θα πρέπει να σχεδιάζεται και να υλοποιείται σύμφωνα με τις αρχές τής εξ αποστάσεως εκπαίδευσης και της εκπαίδευσης ενηλίκων. Παράλληλα, τα ερευνητικά δεδομένα έδειξαν ότι ένα διαδικτυακό περιβάλλον επιμόρφωσης εκπαιδευτικών θα πρέπει να προσαρμόζεται στις ατομικές ανάγκες και τον τρόπο μάθησης των συμμετεχόντων. Τα ερευνητικά δεδομένα μας οδήγησαν στη σύνθεση ενός μοντέλου τεσσάρων σταδίων που αφορούν στο σχεδιασμό, στην οργάνωση, στην εφαρμογή και στην αξιολόγηση. Πρόκειται για τέσσερα στάδια που αναπτύσσονται σε τέσσερις διαδοχικές φάσεις των οποίων η κύρια συνιστώσα είναι η συνεχής βελτίωση και ενημέρωση της εκπαιδευτικής διαδικασίας σύμφωνα με τις ανάγκες και τα ενδιαφέροντα των συμμετεχόντων εκπαιδευτικών. Τα ερευνητικά δεδομένα μπορούν να αποτελέσουν το έναυσμα για περαιτέρω μελέτες, προκειμένου να εφαρμοστεί και να αξιολογηθεί το μοντέλο σε μεγαλύτερες και πιο ετερογενείς ομάδες, σύμφωνα και με τις τάσεις προς την κατεύθυνση της υλοποίησης μαζικών διαδικτυακών μαθημάτων προσαρμοσμένων στις αυξημένες απαιτήσεις των συμμετεχόντων.
Υπηρεσίες πληροφόρησης βασισμένες σε ελεγχόμενα λεξιλόγια και στις τεχνολογίες του σημασιολογικού ιστού
Authors: Κυπριανός Κωνσταντίνος
Published: September 2021

Μια από τις πιο βασικές λειτουργίες που επιτελούν παραδοσιακά οι βιβλιοθήκες και τα ιδρύματα μνήμης γενικά, είναι η παροχή υπηρεσιών πληροφόρησης προς τους χρήστες. Οι υπηρεσίες αυτές έχουν ως στόχο να βοηθήσουν τους χρήστες στην ανάκτηση πληροφοριών έτσι ώστε να μπορέσουν να ικανοποιήσουν τις πληροφοριακές τους ανάγκες. Μια από τις πιο σημαντικές διαδικασίες για τη βοήθεια των χρηστών στην ανάκτηση πληροφοριών που παρείχαν ανέκαθεν οι βιβλιοθήκες είναι η θεματική επεξεργασία της πληροφορίας. Η θεματική επεξεργασία γίνεται με τη χρήση συγκεκριμένων θεματικών εργαλείων τα οποία ονομάζονται ελεγχόμενα λεξιλόγια. Μέσα στο χρόνο οι βιβλιοθηκονόμοι και γενικότερα οι επιστήμονες της πληροφόρησης έχουν δείξει μεγάλη συνέπεια στη δημιουργία ποικίλων ειδών ελεγχόμενων λεξιλογίων για την κάλυψη συγκεκριμένων αναγκών που υπάρχουν σε διαφορετικά επιστημονικά πεδία. Όμως, η πρακτική αυτή οδήγησε στη δημιουργία σημασιολογικά παρόμοιων ελεγχόμενων λεξιλογίων που είναι συντακτικά και γλωσσικά ετερογενή με αλληλοεπικαλυπτόμενα μέρη, με αποτέλεσμα η αναζήτηση και η ανάκτηση πληροφορίας ανάμεσα σε διαφορετικούς οργανισμούς να έχει γίνει μια δύσκολη και κουραστική διαδικασία. Επιπλέον, οι χρήστες πολλές φορές αγνοούν τη γλώσσα ευρετηρίασης που χρησιμοποιείται από τις βιβλιοθήκες με αποτέλεσμα να υπάρχει δυσκολία στον εντοπισμό των πηγών που χρειάζονται για την κάλυψη των πληροφοριακών τους αναγκών. Το πρόβλημα γίνεται ακόμα πιο οξύ, αφού τα ήδη υπάρχοντα βιβλιοθηκονομικά συστήματα τις περισσότερες φορές δίνουν τη δυνατότητα στο χρήστη να ανακτήσει πληροφορίες μόνο μέσω της χρήσης ενός αλφαβητικού ευρετηρίου, αφήνοντας ανεκμετάλλευτο τον τεράστιο σημασιολογικό πλούτο που μπορούν να παρέχουν τα ελεγχόμενα λεξιλόγια.Στις μέρες μας, η τεχνολογική εξέλιξη και οι ολοένα αυξανόμενες απαιτήσεις των χρηστών για καλύτερη, γρηγορότερη και ποιοτικότερη εύρεση πληροφοριών έχει αυξήσει τους ρυθμούς ανάπτυξης νέων ψηφιακών υπηρεσιών πληροφόρησης. Η χρήση του διαδικτύου και των τεχνολογιών του έχει ωφελήσει και ενισχύσει σε μεγάλο βαθμό την παροχή τέτοιων υπηρεσιών και από τις βιβλιοθήκες. Μάλιστα, τα τελευταία χρόνια με την εμφάνιση του σημασιολογικού ιστού, οι βιβλιοθήκες έχουν στα χέρια τους ένα ισχυρό εργαλείο που θα τους βοηθήσει στη λύση προβλημάτων που τις ταλανίζουν εδώ και δεκαετίες, ιδιαίτερα στον τομέα της διαλειτουργικότητας και στην αποτελεσματικότερη αναζήτηση και ανάκτηση πληροφοριών.Κύρια επιδίωξη λοιπόν, της παρούσας διατριβής είναι η έρευνα και η δημιουργία καινοτόμων υπηρεσιών, μεθοδολογιών και εργαλείων, με τα οποία τα παραδοσιακάεργαλεία που χρησιμοποιούνται για τη θεματική επεξεργασία του υλικού των βιβλιοθηκών, να μπορέσουν να εξελιχθούν σε σύγχρονα εργαλεία αναζήτησης με τη βοήθεια του σημασιολογικού ιστού. Απώτερος στόχος είναι οι νέες αυτές υπηρεσίες να βοηθούν τον τελικό χρήστη στην ευκολότερη και γρηγορότερη ανάκτηση πληροφοριών με ένα διαφανή και ξεκάθαρο τρόπο.
Behaviour of structures under fire conditions after earthquake events
Authors: Παντούσα Δάφνη
Published: September 2021

Αντικείμενο της παρούσας διδακτορικής διατριβής αποτελεί η διερεύνηση τηςσυμπεριφοράς μεταλλικών πλαισιωτών κατασκευών σε υψηλές θερμοκρασίες, θεωρώντας ως σημείο έναρξης των υπολογισμών μια κατάσταση μονίμων βλαβών, που προήλθε από σεισμική καταπόνηση, η οποία έχει προηγηθεί. Η διατριβή λαμβάνει υπόψη τις βλάβες που προκαλούνται από τη σεισμική φόρτιση τόσο στα δομικά όσο και στα μη-δομικά μέλη. Συγκεκριμένα, η μελέτη επικεντρώνεται στον υπολογισμό του χρόνου πυραντοχής τωνκατασκευών στην περίπτωση που η πυρκαγιά εκδηλώνεται μετά από τη σεισμική φόρτιση. Αναμένεται πως ο χρόνος πυραντοχής, θα εξαρτάται από τον βαθμό βλάβης που εισάγεται στην κατασκευή λόγω της σεισμικής καταπόνησης. Η μελέτη διεξάγεται μέσω αριθμητικών μεθόδων.
Η δημοσιονομική αποκέντρωση στην Ελλάδα
Authors: Ζώη Μαρία
Published: September 2021

Στην Ευρώπη υπήρξε στο παρελθόν μια έντονη τάση προς τη Δημοσιονομική Αποκέντρωση, ωστόσο στην Ελλάδα η Τοπική Αυτοδιοίκηση (Τ.Α.) παρουσίαζε και εξακολουθεί να παρουσιάζει, έναν από τους χαμηλότερους βαθμούς Δημοσιονομικής Αποκέντρωσης/Αυτονομίας που συμβαδίζει με έναν υψηλό βαθμό εξάρτησης από το Κεντρικό Κράτος. Ειδικότερα, το μεγαλύτερο μέρος των εσόδων της Τοπικής Αυτοδιοίκησης στην Ελλάδα προέρχεται από επιχορηγήσεις του Κεντρικού Κράτους, ενώ το μερίδιο των ιδίων εσόδων προς τα συνολικά της έσοδα κυμαίνεται σε πολύ χαμηλά επίπεδα. Τις τελευταίες δεκαετίες παρατηρείται μια νέα τάση προς τη Δημοσιονομική Αποκέντρωση παγκοσμίως (Oates 2008, Rodriguez-Pose and Sandall 2008, Dafflon 2002 & 2012, Bird & Tarasov 2004, Patsouratis 1990, όπως αναφέρονται στους Psycharis et al. 2015). Αυτή η νέα τάση αφορά κυρίως έρευνα αναφορικά με τα κριτήρια για την κατανομή των αρμοδιοτήτων μεταξύ των διαφόρων επιπέδων διακυβέρνησης, καθώς και τα αποτελέσματα αυτής της κατανομής στην αποδοτικότητα, αναδιανομή, δικαιοσύνη και στην ανάπτυξη (Arzaghi and Henderson 2005, Tanzi 2008, Kotsogiannis & Schwager 2008). Βασικός στόχος της παρούσας εργασίας είναι η διερεύνηση των προσδιοριστικών παραγόντων του βαθμού Δημοσιονομικής Αυτονομίας/Αποκέντρωσης στην Ελλάδα. Χρησιμοποιώντας ένα δείγμα 901 Δήμων και 130 Κοινοτήτων για τη χρονική περίοδο 1999-2009, που συμπίπτει χρονικά με την περίοδο εφαρμογής του Προγράμματος Καποδίστριας (Ν. 2539/97), και εφαρμόζοντας τεχνικές χωρικής οικονομετρικής ανάλυσης προέκυψε το συμπέρασμα ότι οι κοινωνικοοικονομικοί, δημογραφικοί και πολιτικοί παράγοντες καθορίζουν σε μεγάλο βαθμό το επίπεδο Δημοσιονομικής Αυτονομίας στην Ελλάδα. Τα αποτελέσματα που προέκυψαν από την ανάλυση ανέδειξαν τη σημασία των γεωγραφικών συνθηκών που επικρατούν σε ένα τόπο στη διαμόρφωση του βαθμού Δημοσιονομικής Αυτονομίας/Αποκέντρωσης. Ειδικότερα, παρατηρούνται σημαντικές διαφορές όσον αφορά στο βαθμό Δημοσιονομικής Αυτονομίας μεταξύ διαφορετικών γεωγραφικών περιοχών (π.χ. νησιωτικοί Ο.Τ.Α.). Άλλος βασικός στόχος της παρούσας ερευνητικής εργασίας είναι να συμπληρωθεί και να επικαιροποιηθεί η έρευνα για τη Δημοσιονομική Αποκέντρωση και να εμπλουτιστεί η μελέτη της Δημοσιονομικής Αποκέντρωσης σε επίπεδο χώρας με νεότερες συνεισφορές. Τα αποτελέσματα της παρούσας έρευνας θα μπορούσαν να αξιοποιηθούν στον σχεδιασμό της αναπτυξιακής στρατηγικής σε τοπικό επίπεδο και στην αναμόρφωση του υπάρχοντος συστήματος Τοπικής Αυτοδιοίκησης.
Οικονομική και χρηματοοικονομική αξιολόγηση των φυσικών πόρων και του περιβάλλοντος
Authors: Ζωγραφίδου Ελένη
Published: September 2021

Οι φυσικοί πόροι και συγκεκριμένα οι ενεργειακοί φυσικοί πόροι αποτελούν τα κυριότερα μέσα επιβίωσης και ανάπτυξης του ανθρώπου. Εστιάζοντας στους ενεργειακούς πόρους και συγκεκριμένα στις Ανανεώσιμες Πηγές Ενέργειας, η στροφή προς την αξιοποίηση τους γίνεται εντονότερη κυρίως λόγω της βελτιστοποίησης των τεχνολογιών παραγωγής ενέργειας από ΑΠΕ σε συνδυασμό με τα πολλαπλά οφέλη τους. Στην Ευρώπη στο πλαίσιο διαχείρισης των ΑΠΕ, της παραγωγής ενέργειας και της προστασίας του περιβάλλοντος, έχουν τεθεί συγκεκριμένοι στόχοι παραγωγής ενέργειας από ΑΠΕ και μείωσης των ρύπων. Αντίστοιχα, οι οδηγίες αυτές έχουν υιοθετηθεί από την Ελλάδα, η ενεργειακή πολιτική της οποίας μέχρι το 2020 περιλαμβάνει αύξηση της διείσδυσης των ΑΠΕ στην παραγωγή ενέργειας μέσω της εγκατάστασης νέων μονάδων παραγωγής ενέργειας. Σε αυτό το συγκεκριμένο νομοθετικό πλαίσιο και με γνώμονα την αξιοποίηση των διαθέσιμων ενεργειακών πόρων της Ελλάδας, η παρούσα εργασία εστιάζει στην μελέτη του τρόπου εγκατάστασης των μονάδων παραγωγής ενέργειας από ΑΠΕ στη χώρα ώστε να επιτευχθεί ο στόχος της συνολικής παραγωγής για το 2020. Ταυτόχρονα, σε αυτή την κατεύθυνση τίθενται στόχοι οικονομικοί, κοινωνικοί και περιβαλλοντικοί. Τα δίκτυα που προκύπτουν αξιολογούνται ως προς την αποδοτικότητα και την οικονομική τους βιωσιμότητα. Ειδικότερα, στην παρούσα εργασία για τη μελέτη της αξιοποίησης των ενεργειακών πόρων προτείνεται ένα 0 - 1 σταθμισμένο πολυστοχικό μοντέλο μικτού ακεραίου γραμμικού προγραμματισμού σύμφωνα με το οποίο διαμορφώνεται ο χάρτης εγκατάστασης και χωροθέτησης μονάδων παραγωγής ενέργειας από ΑΠΕ στην Ελλάδα. Η ανάλυση πραγματοποιείται σε επίπεδο νομών και αφορά ένα πλήθος μονάδων παραγωγής: αιολικές, ηλιακές, γεωθερμικές, υδροηλεκτρικές και μονάδες βιομάζας, ενώ τα δίκτυα που προκύπτουν αξιολογούνται ως προς την αποδοτικότητά τους. Επιπλέον, εξειδικεύοντας την ανάλυση στην αξιοποίηση της ηλιακής ενέργειας, στην παρούσα εργασία προτείνεται ένα γενικό μοντέλο μικτού ακεραίου πολυστοχικού προγραμματισμού για τη δημιουργία ενός δικτύου για την χωροθέτηση φωτοβολταϊκών μονάδων στην Ελλάδα λαμβάνοντας υπόψη οικονομικά, περιβαλλοντικά και κοινωνικά κριτήρια. Η ανάλυση πραγματοποιείται σε επίπεδο περιφερειών και τα προτεινόμενα δίκτυα αξιολογούνται ως προς τη χρηματοοικονομική τους βιωσιμότητα. Και τα δύο προτεινόμενα μοντέλα μπορούν να χρησιμοποιηθούν για τη χάραξη της ενεργειακής και της αναπτυξιακής πολιτικής της χώρας, καθώς δίνουν μια συνολική εικόνα στους αντίστοιχους λήπτες των αποφάσεων.
Συσχέτιση εκζέματος και τροφικής αλλεργίας στην παιδική ηλικία
Authors: Καραγιαννίδου Αγάθη
Published: September 2021

με τιςυπεύθυνες τροφές στις οποίες βρέθηκαν ευαισθητοποιημένοι.Τα αποτελέσματα έδειξαν ότι σε ποσοστό 44.31% των παιδιών με ΑΔδιαπιστώθηκε τροφική ευαισθητοποίηση σε κοινά τροφικάαλλεργιογόνα, ενώ σε 26.13% αυτών διαπιστώθηκε κλινικά ενεργόςτροφική αλλεργία. Ένα ποσοστό 40% από το σύνολο τωνευαισθητοποιημένων σε τροφή ασθενών με μέτριους τίτλους ειδικώνIgE αντισωμάτων είχε κλινικά ενεργό τροφική αλλεργία στο γάλα και τοαυγό. Ασθενείς που είχαν τίτλους ειδικών IgE μεγαλύτερους από το 95%της θετικής προγνωστικής αξίας για θετική ΣΔΠ θεωρήθηκαναλλεργικοί. Αυξημένη ανοσοσφαιρίνη E και περιφερική ηωσινοφιλίαείχε το 80% και το 25% των ασθενών αντίστοιχα ανεξαρτήτωςβαρύτητας και τροφικής ευαισθητοποίησης.Συμπερασματικά διαπιστώθηκε ότι το ¼ περίπου των παιδιών με ΑΔ(26.13%) είχε κλινικά ενεργό τροφική αλλεργία. Η μελέτη αυτή δεν156έδειξε συσχέτιση μεταξύ τροφικής ευαισθητοποίησης και σοβαρότηταςτης ΑΔ. Υψηλή IgE και περιφερική ηωσινοφιλία δεν ήταν περισσότεροσυχνές στην ομάδα των ασθενών με σοβαρή ΑΔ ούτε μεταξύ αυτών μετροφική ευαισθητοποίηση. Τα βρέφη και τα νήπια με διάγνωση ΑΔπρέπει να διερευνώνται για πιθανή υποκείμενη τροφική αλλεργίαανεξάρτητα από την βαρύτητα του νοσήματος.
Προοπτική κλινική μελέτη της διαβητικής αμφιβληστροειδοπάθειας κατά την κύηση
Authors: Καραφύλογλου Μαρία
Published: September 2021

Σκοπός: Η αναζήτηση, καταγραφή και μελέτη της διαβητικής αμφιβληστροειδοπάθειας σε ασθενείς με σακχαρώδη διαβήτη της κύησης.Ασθενείς και μέθοδοι: Εξετάστηκαν προοπτικά 152 γυναίκες πάσχουσες από σακχαρώδη διαβήτη κύησης. Η διάγνωση του διαβήτη έγινε βάσει των κριτηρίων της "International Association of Diabetes in Pregnancy Study Groups". Η εξέταση περιελάμβανε καταγραφή οπτικής οξύτητας με χρήση πινάκων Snellen, εξέταση προσθίων μορίων στην σχισμοειδή λυχνία, βιομικροσκόπηση του αμφιβληστροειδούς μετά από μυδρίαση και οπτική τομογραφία συνοχής. Για την στατιστική ανάλυση επιλέχθηκε το πρόγραμμα SPSS 23.Αποτελέσματα: Σε καμία ασθενή δεν βρέθηκαν βυθοσκοπικές αλλοιώσεις διαβητικής αμφιβληστροειδοπάθειας. Επίσης δεν παρατηρήθηκαν παθολογικά ευρήματα προσθίων μορίων κατά την εξέταση στην σχισμοειδή λυχνία. Το 21,6% των ασθενών παρουσίασαν κάποια διαθλαστική ανωμαλία. Από αυτές το 87,5% είχε μυωπία, το 12,5% υπερμετρωπία και το 37,5% αστιγματισμό.Συμπεράσματα: Οι ασθενείς με σακχαρώδη διαβήτη της κύησης δεν εμφανίζουν οφθαλμολογικά ευρήματα διαβητικής αμφιβληστροειδοπάθειας. Ο σακχαρώδης διαβήτης της κύησης δεν φαίνεται επίσης να επηρεάζει την οπτική οξύτητα και την διαθλαστική ικανότητα των εγκύων.
Η αξία της συστατίνης C και της NGAL στην πρώιμη διάγνωση της οξείας νεφρικής βλάβης στα νεογνά
Authors: Τσεπκεντζή Ελένη
Published: September 2021

Εισαγωγή: Η οξεία νεφρική βλάβη (ΝΒ) είναι ιδιαίτερα συχνή και δύσκολη ως προς τη διάγνωση κατά τη νεογνική περίοδο. Σκοπός της παρούσας διατριβής ήταν η μελέτη της αξίας των νέων δεικτών (συστατίνη C και NGAL ορού και ούρων καθώς και ΚΙΜ-1 ούρων) στη διάγνωση της οξείας ΝΒ.Η διατριβή χωρίστηκε σε τρεις ενότητες και οι δείκτες συστατίνη C, NGAL και ΚΙΜ-1 μελετήθηκαν σε νεογνά με περιγεννητική ασφυξία (ΠΑ), σε πρόωρα νεογνά και φυσιολογικά νεογνά που αποτέλεσαν την ομάδα ελέγχου.Μελέτη τελειόμηνων νεογνών με ΠΑ και ομάδας ελέγχου την 1η, 3η και 10η ημέρα ζωής (ΗΖ): η NGAL του ορού και η συστατίνη C και η NGAL των ούρων διέφεραν μεταξύ των νεογνών με ΠΑ και ΝΒ και αυτών με ΠΑ χωρίς ΝΒ, αποδεικνύοντας πως οι νέοι δείκτες μπορούν να διαγνώσουν την οξεία ΝΒ στα νεογνά. Επίσης, οι ίδιοι δείκτες καθώς και το ΚΙΜ-1 της 3ης και 10ης ΗΖ διέφεραν μεταξύ των νεογνών με ΠΑ χωρίς ΝΒ και της ομάδας ελέγχου, υποδηλώνοντας πως οι νέοι δείκτες διέγνωσαν τη ΝΒ σε νεογνά όπου δεν υπήρξε αύξηση της κρεατινίνης ορού. Η συστατίνη C του ορού δεν διέγνωσε τη ΝΒ σε κανένα στιγμιότυπο της μελέτης. Όλοι οι νέοι δείκτες, εκτός από τη συστατίνη C του ορού και το ΚΙΜ-1 των ούρων, παρουσίασαν υψηλή διαγνωστική ικανότητα για την ανίχνευση της οξείας ΝΒ την 1η και 3η ΗΖ.Μελέτη πρόωρων νεογνών ηλικίας κύησης (ΗΚ) μικρότερης των 32 εβδομάδων με και χωρίς ΝΒ: στην ενότητα αυτή φάνηκε πως από τους νέους δείκτες των ούρων μόνο η NGAL κατάφερε να διαγνώσει τη ΝΒ στα πρόωρα νεογνά την ημέρα που αυξήθηκε η κρεατινίνη ορού, χωρίς να μπορεί να διαγνώσει τη βλάβη μία ή δύο ημέρες πριν από την αύξηση αυτής.Φυσική πορεία των δεικτών των ούρων σε νεογνά με ΗΚ μικρότερης των 32 εβδομάδων, τις πρώτες 20 ΗΖ: η συστατίνη C των ούρων δεν διέφερε μεταξύ των νεογνών διαφορετικών ΗΚ σε καμία ΗΖ. Η NGAL και το ΚΙΜ-1 διέφεραν μεταξύ των νεογνών μετά την 7η ΗΖ και οι τιμές τους ήταν υψηλότερες και αργούσαν να αποκατασταθούν στα πιο πρόωρα νεογνά. Η αλληλεπίδραση της ΗΚ με την ΗΖ επηρέαζε όλους τους δείκτες, συμπεριλαμβανομένης και της κρεατινίνης ορού ενώ η ΗΖ ήταν ανεξάρτητος παράγοντας που επηρέαζε επιπλέον την NGAL και το KIM-1.Συμπεράσματα: οι νέοι δείκτες έχουν υψηλή διαγνωστική αξία στη διάγνωση της οξείας ΝΒ στα νεογνά ακόμα και σε περιπτώσεις όπου δεν υπήρξε αύξηση της κρεατινίνης ορού. Στα πρόωρα νεογνά η NGAL διέγνωσε τη νεφρική βλάβη την ημέρα αύξησης της κρεατινίνης ορού αλλά δεν κατάφερε να διαγνώσει τη ΝΒ μία ή δύο ημέρες νωρίτερα. Τέλος, η NGAL και το KIM-1 διαφέρουν μεταξύ νεογνών διαφορετικών ΗΚ μετά την πρώτη εβδομάδα της ζωής και επηρεάζονται από την ΗΖ ενώ όλοι οι νέοι δείκτες επηρεάζονται από την αλληλεπίδραση της ΗΖ με την ΗΚ.
Δίκτυα θεραπειών από τυχαιοποιημένες κλινικές μελέτες
Authors: Μπάκαλος Γεώργιος
Published: September 2021

Σκοπὀς: Σκοπὀς της διατριβής ήταν να διερευνήσει μεθοδολογικά ερωτήματα αναφορικά με τα δίκτυα θεραπειών, ειδικά στο πεδίο της ογκολογίας. Η διερεύνηση πραγματοποιήθηκε χρησιμοποιώντας ως μοντέλο τον μικροκυτταρικό καρκίνο του πνεύμονα (SCLC), όπου η θεραπεία εκλογής είναι ο συνδιασμός Cisplatin με Etoposide (EP).Μέθοδος: Πραγματοποιήσαμε συστηματική ανασκόπηση στις βάσεις δεδομένων PubMed, EMBASE και Cochrane Central Register of Controlled Trials προκειμένου να εντοπίσουμε τυχαιοποιημένες κλινικές μελέτες (RCT) που συνέκριναν θεραπείες για SCLC. Η σχετική αποτελεσματικότητα των θεραπειών ως προσ τον συνδιασμό Cisplatin με Etoposide (θεραπεία αναφοράς) πραγματοποιήθηκε με τη ανάλυση δικτύου θεραπειών με διάφορες στατιστικές μεθόδους (Bayesian και frequentist).Αποτελέσματα: Επιλέχθηκαν 71 άρθρα, που περιέγραφαν συνολικά 91 διαφορετικές θεραπείες., και συμπεριέλαβαν 16,026 ασθενεί. Η ανάλυση (direct) με Frequentist μεθόδους ανέδειξαν τον συνδιασμό Cisplatin και Cyclophosphamide και Etoposide και Epirubicin ως καλύτερο συγκριτικά με τον συνδιασμό EP ως προς την αποτελεσματικότητα (ORR outcome), αλλά μχειρότερο ως προς τις ανεπιθύμητες ενέργειες. Η indirect ανάλυση ανέδειξε τον συνδιασμό Cisplatin και Doxorubicin και Etoposide (και Vincrisitine) sως καλύτερο συγκριτικά με τον συνδιασμό EP ως προς την αποτελεσματικότητα. Η Bayesian ανάλυση ανέδειξε ο συνδιασμός carboplatin ή cisplatin με etoposide και με αυξητικό παράγοντα (GCSF) παρέχει υψηλότερη πιθανότητα να επιτευχθεί ORR συγκριτικά με τις άλλεσ θεραπείες.Συμπεράσμα: Τα συμπεράσματα αυτής της ανάλυσης θα πρέπει να ληφθούν υπόψη με προσοχή καθώς στο δικτυο θεραπειών κυριάρχησαν οι indirect συγκρίσεις. Οι αναλύσεις με Bayesian και frequentist μεθόδους θα πρέπει να λειτουργούν συμπληρωματικά κατά την αξιολόγηση θεραπειών.